Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 432/14/8811	Trebišov, 16.12.2014
EEČ : 2-69-695-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako povinný otec XXXXX, XXXXX, v mieste svojho tralého bydliska ako aj inde si neplní svoju vyživovaciu povinnosť od mesiaca marec 2014 až doposiaľ, aj keď mu to vyplýva zo Zákona o rodine a bolo mu to stanovené rozsudkom Okresného súdu Trebišov XXXXX XXXXX zo dňa 16.12.2009, ktorý nadobudol právoplatnosť dňa 04.01.2010, na základe ktorého bol povinný prispievať na výživu XXXXX., sumou 30 % zo sumy životného minima mesačne vždy do 25. dňa v mesiaci vopred k rukám matky XXXXX a rozsudkom Okresného súdu Trebišov XXXXX zo dňa 01.07.2013, ktorý nadobudol právoplatnosť dňa 14.08.2013, na základe ktorého bol povinný prispievať na výživu XXXXX, sumou 30 % zo sumy životného minima mesačne vždy do 25. dňa v mesiaci vopred k rukám matky XXXXX, čím takto dlhuje na bežnom výživnom za obdobie od mesiaca marec 2014 až doposiaľ na obe deti sumu 488,34 €,

lebo zanikla trestnosť činu

Odôvodnenie:
	Uznesením policajného orgánu OO PZ XXXXX-XXXXX zo dňa 25.06.2014 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu vyšetrovania využil ustanovenie § 86 ods. 1 písm. a) Tr. zákona o účinnej ľútosti a dlh na bežnom výživnom za obdobie od mesiaca marec 2014 doposiaľ (vrátane mesiaca december 2014, ktorú skutočnosť uviedla matka detí na č. l. 34 vyšetrovacieho spisu), vo výške spolu 550,- € uhradil obvinený k jej rukám.

	Uvedenú skutočnosť potvrdila vo svojej výpovedi dňa 01.12.2014 aj matka detí, v ktorej uviedla, že dlh na bežnom výživnom za žalované obdobie považuje za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka